জর্জ বর্গ অলিভার
জর্জ বর্গ অলিভার (৫ জুলাই, ১৯১১ – ২৯ অক্টোবর, ১৯৮০) ছিলেন একজন মাল্টিজ স্টেট্‌সম্যান এবং শীর্ষ রাজনীতিবিদ । তিনি দুবার মালটার প্রধানমন্ত্রী হিসেবে দায়িত্ব পালন করেছেন এবং মালটা ন্যাশনালিস্ট পার্টির নেতা ছিলেন। ১৯৫৫-৫৮ এবং ১৯৭১-৭৭ সময়কালে তিনি বিরোধী দলের নেতা হিসেবে দায়িত্ব পালন করেছেন। বর্গ অলিভার, ১৯৩৯ সালে সরকারের ন্যাশনালিস্ট সদস্য পরিষদের নির্বাচিত তিন সদস্যের একজন ছিলেন। ১৯৪০ সালে ন্যাশনালিস্ট পার্টির নেতা এন্রিকো মিজ্জিকে অন্তরায়িত করা হলে, তিনি অন্তর্বর্তী কালীন নেতা হিসেবে ন্যাশনালিস্ট পার্টিকে নেতৃত্ব দেন। পরে মিজ্জির প্রত্যাবর্তনের পর তিনি অলিভারকে তার ডেপুটি হিসেবে নিয়োগ দেন। অলিভার মালটার আর্থ-সামাজিক উন্নয়নের জন্য মিশ্র অর্থনীতির গুরুত্ব বুঝতে পেরেছিলেন। তার নেতৃত্বকালে মালটার পর্যটন শিল্প ও অর্থনৈতিক অবকাঠামোর ব্যাপক উন্নয়ন হয়। মাল্টিজদের জীবনমান উন্নয়ন ও অর্থনৈতিক স্বনির্ভরতা বর্গ অলিভারের হাত ধরেই আসে। তার ক্ষমতার শেষ দিকে সরকারকে নানান রাজনৈতিক ও বেক্তিগত সমালোচনার মুখে পরতে হয়। ১৯৭৭ সালে বর্গ অলিভার ন্যাশনালিস্ট পার্টির নেতার পদ থেকে পদত্যাগ করেন, কিন্তু ১৯৮০ সালে মৃত্যুর আগ পর্যন্ত তিনি তার সংসদীয় পদে বহাল ছিলেন।